केन्द्रीय महिला एवं बाल विकास मंत्री श्रीमती मेनका संजय गांधी ने मथुरा के वृंदावन में एक हजार विधवाओं के लिए विशेष आवास के निर्माण की परियोजना का शुभारम्भ किया। श्रीमती मेनका संजय गांधी ने उत्तर प्रदेश की महिला कल्याण मंत्री श्रीमती सैयदा शादाब फातिमा भी उपस्थिति में इस आवास की आधार शिला रखी। यह आवास महिला एवं बाल विकास मंत्रालय की ‘स्वाधार गृह योजना’ के अंतर्गत बनाया जा रहा है। यह आवास विधवाओं के लिए सरकार द्वारा स्थापित अथवा वित्त पोषित अब तक का सबसे बड़ा आशियाना होगा।